b'\n_START_ARTICLE_\nGlas svobodne Jelovice\n_START_SECTION_\nZgodovina\n_START_PARAGRAPH_\nVsakoletna spominska prireditev v Dra\xc5\xbego\xc5\xa1ah v spomin na juna\xc5\xa1ki boj Cankarjevega bataljona v za\xc4\x8detku leta 1943 je poleg mno\xc5\xbeice drugih vedno privabila tudi \xc5\xa1tevilne tabornike iz vse Slovenije. Tega leta je Odred svobodnega Kamnitnika iz \xc5\xa0kofje Loke v okviru prireditve Po stezah partizanske Jelovice prvi\xc4\x8d organiziral tudi orientacijsko tekmovanje Glas svobodne Jelovice. Tekmovanje je iz ob\xc4\x8dinskega kmalu preraslo v republi\xc5\xa1ko in se iz \xc5\xa0kofje Loke selilo na pobo\xc4\x8dja Jelovice._NEWLINE_V prvih letih so trase potekale predvsem po planoti Jelovice, a ker so do leta 1980 taborniki prehodili \xc5\xbee celo Jelovico, so naslednjega leta tekmovanje spet organizirali v \xc5\xa0kofji Loki. Tekmovanje se je dobro prijelo in na vrhuncu je v \xc5\xa0kofjo Loko privabilo tudi ve\xc4\x8d kot sto ekip iz vse Slovenije. Po\xc4\x8dasi je tekmovanje izgubljalo stik s prireditvami v Dra\xc5\xbego\xc5\xa1ah in postalo predvsem taborni\xc5\xa1ko._NEWLINE_Proti koncu osemdestih let se je pogosto selilo tudi v idili\xc4\x8dne vasice v okolici \xc5\xa0kofje Loke. \xc4\x8ceprav je bil poudarek na orientacijskem pohodu, je bil le-ta vedno popestren z zanimivimi nalogami. Tako so tekmovalci re\xc5\xa1evali tematske teste, se spopadali z nalogami iz prve pomo\xc4\x8di, \xc5\xbeivljenja v naravi, streljali z zra\xc4\x8dno pu\xc5\xa1ko in se pomerili v \xc5\xa1tevilnih drugih panogah._NEWLINE_V za\xc4\x8detku devetdesetih se je tekmovanje dokon\xc4\x8dno ustalilo pri tem, kar poznamo danes. Poleg orientacijskega pohoda se tekmovalci \xc5\xa1e vedno preizku\xc5\xa1anko v znanju iz prve pomo\xc4\x8di, pre\xc5\xbeivetja v naravi, topografije ter i\xc5\xa1\xc4\x8dejo ranjenca v snegu. Tekmovanje je dopolnjeno s spremljevalnih programom, ki ima poudarek predvsem na dru\xc5\xbeenju in zabavi tabornikov.'